Աստծո մոլորությունը

«Աստծո մոլորությունը» (), էթոլոգ, կենսաբան, Օքսֆորդի համալսարանի պրոֆեոսր (մինչև 2008 թվականը), գիտությունը ժողովրդականացնող Ռիչարդ Դոքինզի գիտամատչելի հրապարակախոսային գիրքը։

Գրքում Դոքինզը փաստարկներ է բերում այն բանի օգտին, որ գերբնական արարիչը համարյա անկասկած գոյություն չունի, իսկ մարմնավորված աստվածության հավատքը՝ պատրանք է։ Պատրանքը Դոքինզը սահմանում է որպես սխալ սևեռուն համոզվածություն, որը անփոփոխ է մնում անկախ փաստերից։ Նա մեջբերում է Ռոբերտ Փիրսիգի արտահայտությունը՝ «երբ մեկ մարդ տարված է պատրանքով՝ դա կոչվում է խելագարություն։ Երբ բազմաթիվ մարդիկ են տարված պատրանքով՝ դա կոչվում է կրոն»։ Գրքի առանձնահատկությունն է բազմաթիվ աղբյուրների օգտագործումը (ցանկը կազմում է մի քանի հարյուր անվանում)՝ ինչպես կրոնական, այդպես էլ աթեիստական ուղղվածության։

2006 թվականի նոյեմբերին «Աստծո մոլորությունը» աշխատությունը զբաղեցնում էր Amazon.com-ի բեսթսելլերների ցանկում երկրորդ տեղը։ 2006 թվականի դեկտեմբերից մինչև 2007 թվականի փետրվարը «Նյու Յորք թայմս» հանդեսի վարկանիշով այն մտնում էր գիտական գրականության կոշտ կազմով բեսթսելլերների տասնյակի մեջ։ 2010 թվականի հունվարի դրությամբ վաճառվել է գրքի անգլերեն տարբերակի ավելի քան երկու միլիոն օրինակ։

Գիրքը մեծ ուշադրություն է գրավել, ունեցել է բազմաթիվ մեկնաբանություններ և արձագանքներ, ինչպես նաև մի քանի գիրք է գրվել ի պատասխան Դոքինզի։

Ծանոթագրություններ

Արտաքին հղումներ 
 Գրքին նվիրված Ռիչարդ Դոքինզի հարցազրույցը 

2006 գրքեր
Հակաթեիզմ
Աթեիստական գրականություն
Ռիչարդ Դոքինզի գրքեր
Քրիստոնեությունը քննադատող գրքեր
Մահմեդականությունը քննադատող գրքեր
Կրոնը քննադատող գրքեր
Միաստվածությունը քննադատող գրքեր
Կրոնի փիլիսոփայության գրականություն